Pannekoek met forel | SARIE
Pannekoek met forel	deur Barbara Joubert
sowat 20 klein pannekoekies
7 ml suurlemoensap
vars kerweltakkies (chervil)
sonneblomolie, ompannekoekies in te braai
Sif meel, bakpoeier en sout saam in ’n mengbak. Klits eier, melk, water, suurlemoensap en olie saam. Voeg eiermengsel by droë bestanddele en klits goed om klonte te voorkom. Verhit ’n klein bietjie olie in ’n pan en vee dit uit met kombuispapier. Skep ’n bietjie van die beslag in die pan en draai dit rond sodat beslag die panbodem bedek. Plaas klein stukkies kerwel op die pannekoekie sodra borrels vorm. Maak seker dis al effens bruin onder voordat jy dit omdraai. Draai om en braai aan ander kant tot gaar. Haal uit en herhaal proses met nog beslag. Die pannekoekies moet afkoel voordat jy hulle vul.
4 grasuie (chives), fyngekap
Meng roomkaas en grasuie goed. Geur met sout en swartpeper. Om die pannekoekies te rol, plaas een op ’n vel kleefplastiek. Smeer die pannekoek met roomkaas en plaas ’n stuk gerookte forel bo-op. Vou toe en rol styf toe met die kleefplastiek. Herhaal met die ander. Hou toe totdat jy dit voorsit.
Houtverouderde chardonnay. Die wyngeure sal goed pas by die gerookte geure van die forel.